b'\n_START_ARTICLE_\nCanvi de paleta\n_START_PARAGRAPH_\nEl canvi de paleta (de l\'angl\xc3\xa8s palette swap) \xc3\xa9s una pr\xc3\xa0ctica usada sovint en videojocs, pel qual un gr\xc3\xa0fic que ja ha estat usat per a algun element se li d\xc3\xb3na una taujana diferent perqu\xc3\xa8 sigui reutilitzat per a altres elements. La paleta diferent proporciona al nou gr\xc3\xa0fic una s\xc3\xa8rie de colors \xc3\xbanics, que ho distingeixen de l\'original. S\'empra habitualment per diferenciar el primer jugador del segon, per crear jerarquies visuals i per fer zones diferents en els diferents nivells d\'un joc._NEWLINE_Una ra\xc3\xb3 per realitzar canvis de paleta \xc3\xa9s per estalviar mem\xc3\xb2ria. En els primers jocs d\'ordinador, quan els cartutxos eren el principal mitj\xc3\xa0 per guardar informaci\xc3\xb3 i la capacitat de mem\xc3\xb2ria era escassa i cara, s\'usaven els mateixos sprites una vegada i una altra simplement canviant la paleta. Aix\xc3\xad no fa falta dissenyar de nou l\'objecte, estalviant costos de producci\xc3\xb3 i temps de desenvolupament._NEWLINE_En alguns casos, com els videojocs de rol, els canvis de paleta suposen un determinat estat del personatge. Un exemple destacat \xc3\xa9s Final Fantasy, en el qual el jugador principal que estigu\xc3\xa9s en l\'estat "enverinat" apareixeria morat. Al contrari, els protagonistes de Breath of Fire II (1996) ocasionalment canviaven les seves paletes per indicar un augment en les seves respectives caracter\xc3\xadstiques, com la for\xc3\xa7a o la resist\xc3\xa8ncia. De manera m\xc3\xa9s general, tamb\xc3\xa9 es troba en jocs esportius per diferenciar els diferents equips dels respectius jugadors.'